[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Strogonofo el terpomo, kukurbeto kaj c\u0302ampinjono."}, {"text_idx": "#000002", "text": "Strogonofo au\u0306 stroganofo estas rusa plado de la 19a jarcento, onidire, g\u0302in kreis c\u0302efkuiristo kiu laboris por la rusa militisto, duko Pavel Aleksandrovic\u0302 Stroganov. G\u0302i ekig\u0302is kadre de kuirkonkurso en Peterburgo. De tie g\u0302i disvastig\u0302is en C\u0302inion, Usonon kaj Brazilon inter aliaj landoj! Kutime g\u0302i estas mang\u0302ata kun spagetoj au\u0306 rizo. Sed oni povas mang\u0302i g\u0302in kun kio ajn oni deziru \ud83d\ude42"}, {"text_idx": "#000003", "text": "La mang\u0302aj\u0302o tradicia enhavis viandopecojn de bovino, cepo, c\u0302ampinjonoj kaj acidkremo. Poste la recepto suferis plurajn s\u0302ang\u0302ojn en pluraj landoj sed restis la ideo. Mi volas prezenti al vi tre facilan recepton kaj same bongustegan!"}, {"text_idx": "#000004", "text": "Por fari g\u0302in vi povas uzi haketitan viandon el sojo sed se vi ne havas g\u0302in, simple kun legomoj kaj c\u0302ampinjonoj sufic\u0302as. Mi iom hezitis ne aldoni la sojviandon sed fine tre kontentis pri la rezulto! Ankau\u0306 mi mem faris la kremon el aveno, g\u0302i postulas nur avenflokojn kaj akvon!"}, {"text_idx": "#000005", "text": "1 Kukurbeto (se g\u0302i grandas, nur la duono sufic\u0302os) 1 mezgranda terpomo 150 gramoj da c\u0302ampinjonoj 1 cepo 2 ajleroj 4 kuleroj da oleo4 kuleroj da mustardo Duontaso da tomatsau\u0306co Spicoj (lau\u0306plac\u0302e)Salo"}, {"text_idx": "#000007", "text": "1- Sens\u0302eligu la kukurbeton kaj la terpomon kaj faru malgrandetajn pecojn, kun kvadrateca formo estus pli bone. Same tranc\u0302u la cepon sed ne kvadrate. Tranc\u0302u g\u0302in pli longe kaj fajne! Lau\u0306 la juliana tranc\u0302ostilo. Tranc\u0302u lamene la c\u0302ampinjonojn (ankau\u0306 eblas ac\u0302eti ilin jam lamenigitaj) 2- Aldonu iom da oleo en kuirpoto kaj aldonu la cepon kaj lasu g\u0302in friti kaj sekve aldonu la ajlerojn kaj la distranc\u0302itan terpomon. Movu g\u0302in kaj post kelkaj sekundoj aldonu la kukurbopecojn, salon kaj spicojn lau\u0306plac\u0302e kaj sekve aldonu la c\u0302ampinjonjn.3- Aldonu nun la avenkremon kaj la tomatsau\u0306con kaj la mustardon kaj bone kirlu g\u0302in por ke g\u0302i ig\u0302u sameca.4- Kun tre malalta faro, aldonu al la kremo tomatsau\u0306con kaj mustardon kaj ade kirlu g\u0302in de tempo al tempo g\u0302is kuirig\u0302o de la terpomoj kaj kukurbetoj!5- Servu g\u0302in prefere kun rizo au\u0306 spagetoj! Kaj ek! bonan apetiton!"}, {"text_idx": "#000014", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000015", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]